sasicodes/solvari-1 huggingface dataset:
பாட்டாளி வர்க்க சர்வாதிகாரத்தை அனைத்து மக்களின் அரசாக மாற்றுதல் பற்றிப் பேசுவது அல்லது பாட்டாளி வர்க்க அரசை ஒழிப்பது மார்க்சிச லெனினிசத்திற்கும் உழைக்கும் வர்க்கத்திற்கும் செய்யும் துரோகமாகும்.
சமுதாயம் முழுவதும் வேலைச் சமத்துவம் ஊதியச் சமத்துவம் கொண்ட ஒரே அலுவலகமாக அல்லது தொழிற்சாலையாக மாறாத வரை கருத்து உழைப்பிற்கும் கரத்தாலான உழைப்பிற்கும் வேறுபாடு மறையாத வரை ஆலை உழைப்பாளிகளுக்கும் பண்ணை விவசாயிக்கும் வேலை நிலைமையில் உள்ள வேறுபாடு மறையாத வரை பாட்டாளி வர்க்க புரட்சியின் உலக வெற்றி உறுதி பெறாத வரை பாட்டாளி வர்க்க சர்வாதிகாரத்தை கைவிடும் பிரச்சினை எழ முடியாது.
சோவியத் கம்யூனிஸ்ட் கட்சியை அனைத்து மக்களின் கட்சி என்று வர்ணிக்கும் கோட்பாடு அனைத்து மக்களின் அரசு என்ற வர்க்கமற்ற திருத்தல்வாத கோட்பாட்டுடன் நெருங்கிய தொடர்புடையதுதான்.
பாட்டாளி வர்க்கத்தின் புரட்சிகர அரசியல் ஸ்தாபனமான கம்யூனிஸ்ட் கட்சிக்கும் சோசலிசப் புரட்சியின் வெற்றிக்கும் பாட்டாளி வர்க்க சர்வாதிகாரம் என்ற சரித்திரக் கட்டம் முழுவதற்கும் அத்தியாவசியமான தேவை என்பதை மீண்டும் வலியுறுத்துவது தேவையில்லை.
பாட்டாளி வர்க்க சர்வாதிகாரம் தூக்கி எறியப்பட்ட அனைத்து முதலாளித்துவ வர்க்க விரோதிகளுக்கு எதிரான போராட்டத்தையும் தொடர வேண்டும்.
ஆனால் சோவியத் கட்சி தலைமை பாட்டாளி வர்க்க சர்வாதிகாரம் என்ற கோட்பாட்டை கைவிட்டது போல இந்த மார்க்சிய லெனினிய கோட்பாட்டையும் கைவிட்டு விட்டது.
சிலர் சிதைத்துக் கூறுவது போல் பொருளாதார ஊக்கத்தொகைக்கும் ஆன்மீக ஊக்குவிப்புக்கும் இடையிலான பிரச்சினையோ அல்லது சோசலிச மற்றும் கம்யூனிச நிர்மாணத்தில் பொருளாதார ஊக்கத்தொகைக்கு இடம் உண்டா இல்லையா என்ற பிரச்சினையோ அல்ல.
ஐம்பது ஆண்டு சோசலிச நிர்மாணத்திற்குப் பிறகு கம்யூனிசத்தை நிர்மாணிக்கும் கட்டத்தில் உழைப்புக்கு ஊக்கத் தொகைக்கு முக்கியத்துவமும் வலியுறுத்தலும் கொடுக்கப்பட வேண்டிய அவசியம் என்ன என்பதும் சோவியத் பிரஜைகளிடமிருந்து எதிர் பார்க்கக்கூடிய சோசலிச கம்யூனிச உணர்வு மட்டத்தோடு இது பொருந்தி உள்ளதா என்பதும்தான் உண்மையான பிரச்சினை.
அவர் கூறுகிறார் அனைத்து உழைக்கும் மக்களின் நலனுக்காகவும் சமுதாய நலனுக்காகவும் ஊதியமின்றி உழைக்கத் தயார் என்பதை முதலில் காட்ட வேண்டும்.
தனக்கோ அல்லது தனது நெருங்கிய உறவினருக்கோ அல்லாமல் தனது தூரத்து உறவினர்களான சமுதாயம் முழுமைக்கும் முதலில் ஒரு சோசலிஸ்ட் அரசாகவும் பின்னர் சோவியத் குடியரசுகளின் யூனியனாகவும் ஒன்றுபட்டுள்ள கோடிக்கணக்கான மக்கள் சமுதாயம் முழுமைக்கும் பயன்படும் பொருள் உற்பத்தியில் கீழ்மட்டத் தொழிலாளர்கள் உற்சாகம் காட்டும் பொழுது கம்யூனிசம் தொடங்குகிறது.
ஆனால் ஊக்கத் தொகை என்ற இந்தப் பிரச்சினையில் சோவியத் தலைவர்களின் முயற்சி லெனின் கூறியிருப்பதற்குப் புறம்பாக முதலாளித்துவ அடிப்படையிலான தனிநபர் லாபம் தனிநபர் நலன் சுய நலன் ஆகியவற்றிற்கு ஏற்ப உழைக்கும் வர்க்க உணர்வு மட்டத்தை உருவாக்குவதற்கு இட்டுச் செல்லாதா என்ற நியாயமான கேள்வியை எழுப்புகிறது.
சித்தாந்த அடிப்படையில் பேசினால் ஒன்று பாட்டாளி வர்க்க கம்யூனிச சிந்தனையும் உணர்வும் மென்மேலும் வளர்ந்து அது பூர்ஷ்வா கருத்துக்களையும் பழக்கங்களையும் உணர்வுகளையும் முறியடித்து அகற்றுகிறது.
இல்லாவிட்டால் பின்னால் சொல்லப்பட்டவை வளர்ந்து முன்னால் சொல்லப்பட்டவை மீது தாக்குதல் தொடுத்து அதன் வளர்ச்சியைத் தடுத்துவிடும்.
முடிவாகப் பார்த்தால் முதலாளித்துவ ஊக்கத் தொகையும் தனி நபர் லாபக் கருத்தும் ஒரு புதிய வகை முதலாளித்துவத்தை உருவாக்கி சோசலிச கம்யூனிச லட்சியங்களுக்கு நாசம் விளைவிக்க வழி வகுக்கிறது.
முழு அளவில் கம்யூனிசத்தைக் கட்டுவதாக கூறிக்கொள்ளும் கட்டத்தில் ஒரு சோசலிச சமூகத்தில் ஊக்கத் தொகைக்குத் தேவையற்ற ஒரு முக்கியத்துவத்தை அளிப்பது மேலும் அபாயம் ஆகும்.
ஸ்டாலினைப் பற்றி மதிப்பீடு செய்வதும் சோசலிச கம்யூனிச தத்துவம் மற்றும் நடைமுறைக்கு அவரின் ஈடு இணையற்ற பங்களிப்பு அவரது பாத்திரம் அவரது குறை நிறை வெற்றி தோல்வி ஆகியவை பற்றி மதிப்பீடு செய்வது இப்போது நமது முயற்சி இல்லை.
மேலும் லெனின் இறந்த பிறகு முப்பதாண்டு காலம் உலகக் கம்யூனிஸ்ட் இயக்கத்தின் தலைவராகவும் முதல் சோசலிச அரசின் தலைவராகவும் விளங்கிய அவர் தவறுகள் செய்யவில்லை என்று கூறவும்இல்லை.
தனது கடந்தகால வேலைகளைச் சுய விமர்சனத்தோடு பரிசீலித்து உலகக் கம்யூனிஸ்ட் இயக்கக் கடமைகளையும் சோவியத் யூனியனில் சோசலிசத்தை கட்டும் பணியில் நேர்ந்த குறைபாடுகளையும் தவறுகளையும் திருத்திக் கொள்ள சோவியத் கம்யூனிஸ்ட் கட்சிக்கு முழு உரிமை உண்டு.
இந்த அறிக்கை அமெரிக்க ஏகாதிபத்தியத்தால் மிகவும் உற்சாகத்துடன் கைப்பற்றப்பட்டு பல்வேறு கம்யூனிச எதிர்ப்பு சக்திகளால் உலகம் முழுவதும் சுற்றுக்கு விடப்பட்ட உண்மையும் சோவியத் கம்யூனிஸ்ட் கட்சி தலைமை ஒரு புறம் சம்பிரதாயமாக இந்த அறிக்கை அதிகாரபூர்வமற்றது என மறுத்துக் கொண்டே மறுபுறம் அந்த அறிக்கையின் சாராம்சத்தின் பகுதிகளை துண்டு துண்டான எழுத்துக்கள் மூலமும் பேச்சுக்கள் மூலமும் சோவியத் பத்திரிகைகளில் வெளியிட்டதும் அதன் உள்ளடக்கத்தை ஊர்ஜிதம் செய்தன.
ஸ்டாலின் பற்றிய இந்த பிரச்சினை முழுவதும் சோவியத் யூனியனுடன் மட்டுமே தொடர்புடைய சோவியத் கட்சியின் தனி விவகாரம் போலவும் ஸ்டாலின் என்ற தனி மனிதரின் குறைகள் நிறைகள் பற்றியதாக மட்டுமே பரிசீலிக்கப்படுகிறது.
லெனின் மறைவுக்குப் பின்பு பல பத்தாண்டு காலம் சோவியத் கம்யூனிஸ்ட் கட்சி கம்யூனிஸ்ட் அகிலம் ஆகியவற்றின் சார்பில் பேசும் பிரதிநிதியாகவும் மார்க்சிச லெனினிசத்தை வலது இடது சந்தர்ப்பவாத போக்குகளிலிருந்து பாதுகாக்கவும் சோவியத் யூனியனில் சோசலிசத்தை கட்டி அதனை உலகின் வல்லமை மிக்க சக்தியாக மாற்றுவதில் தலைமை தாங்கவும் சரித்திர முக்கியத்துவம் வாய்ந்த பாசிச எதிர்ப்புலீபீ போரை வெற்றிக்கு நடத்திச் செல்லவும் போரால் நாசம் செய்யப்பட்ட சோவியத் பொருளாதாரத்தை புனர் நிர்மாணம் செய்து தொழில் வளர்ச்சியைலீபீ பெருக்கவும் உலக சோசலிச முகாமை உருவாக்கி செயல்பட வைப்பதில் தலைமை தாங்கவும் அவர் விதிக்கப்பட்டிருந்தார் என்ற மிகப்பெரிய சரித்திர உண்மைகளை எளிதில் புறக்கணித்து ஒருதலைப்பட்சமாக தன்னுணர்வின் அடிப்படையில் ஒரு மதிப்பீடு செய்யப்பட்டது.
கூர்மையாக சொல்வதானால் முப்பதாண்டு கால உலக கம்யூனிஸ்ட் இயக்க வரலாற்றை ஒரு வகையில் உலக வரலாற்றைளீபீ கூறும் பக்கங்களை வேண்டுமென்றே கிழித்து எறியும் முயற்சிதான் இது.
தனிநபர் வழிபாட்டை எதிர்ப்பதன் பேரால் புரட்சி இயக்கத்தில் அதிகாரத்திலுள்ளவர்களையும் அவர்களின் பங்கையும் குறைகூறும் அராஜகப் போக்கு தாராளமாக வளர்க்கப்பட்டது.
நவீன திருத்தல்வாதிகள் ஸ்டாலினை முற்றிலும் மறுப்பது என்பது ஏகாதிபத்தியம் யுத்தம் சமாதானம் தொழிலாளி வர்க்கத் தலைமை பாட்டாளி வர்க்க சர்வாதிகாரம் காலனி சார்பு நாடுகளின் புரட்சிக்கு கடைப்பிடிக்க வேண்டிய நடைமுறை யுத்த தந்திரம் கம்யூனிஸ்ட் கட்சியின் தன்மை அதன் பாத்திரம் போன்ற பல்வேறு மார்க்சிச லெனினிச கோட்பாடுகள் மீது அவர்கள் தொடுத்த தாக்குதல்களோடு மிகவும் நெருங்கிய தொடர்புடையது என்பதை நாம் குறிப்பிட்டாக வேண்டும்.
நவீன திருத்தல்வாதிகளின் இந்த எல்லா முயற்சிகளும் இருந்த போதும் மார்க்சிச லெனினிச தத்துவத்திலிருந்து ஸ்டாலின் பெயர் பிரிக்க முடியாததாக தொடர்ந்து இருக்கும்.
சோசலிச முகாமிலிருந்து துண்டித்துக் கொண்டனர் அமெரிக்கா போன்ற ஏகாதிபத்திய நாடுகளின் உதவியுடன் சர்ச்சையாக நிற்பதாக அறிவித்து யுகோஸ்லாவிய மக்கள் வீர மிக்க போராட்டங்கள் மூலம் பெற்ற புரட்சிகர வெற்றிகளை இழக்கும் அபாயத்தை ஏற்படுத்தியுள்ளனர்.
புதிய அணிக் கொள்கை என்ற பெயரில் சமாதானத்தை விரும்பும் அனைத்து சக்திகளின் அனைத்து நாடுகளின் ஒற்றுமைக்கு ஊறு விளைவிக்கும் நடவடிக்கைகளில் ஈடுபட்டுள்ளனர்.
யூகோஸ்லேவிய திருத்தல்வாத தலைவர்களை மேலும் அம்பலப்படுத்துவதும் கம்யூனிஸ்ட் இயக்கத்தையும் தொழிலாளி வர்க்க இயக்கத்தையும் லெனினிய எதிர்ப்பு கொண்ட யுகோஸ்லேவிய திருத்தல்வாதக் கருத்துக்களிலிருந்து பாதுகாப்பதற்கான போராட்டத்தை நடத்துவதும் மார்க்சிச லெனினிச கட்சிகளின் முக்கிய கடமையாக இருக்கிறது.
என்றாலும் இந்த அறிக்கையில் கையெழுத்திட்ட சில மாதங்களுக்குள்ளாகவே சோவியத் கம்யூனிஸ்ட் கட்சியின் திருத்தல்வாத தலைமை இதிலிருந்து பின்வாங்கி யுகோஸ்லேவியாவை ஒரு சோசலிச அரசு என்று அங்கீகரித்து யுகோஸ்லேவிய கம்யூனிஸ்ட் கட்சியுடன் கட்சிக்குக் கட்சிஉறவை ஏற்படுத்தியது.
அமெரிக்க ஏகாதிபத்தியத்தால் தலைமை தாங்கப்படும் ஏகாதிபத்திய வாதிகளையும் பிற்போக்காளர்களையும் எதிர்க்க சோசலிச முகாமையும் சர்வதேச பாட்டாளி வர்க்கத்தையும் மையமாகக் கொண்டு ஒரு விரிவான ஐக்கிய முன்னணியை கட்டுதல் என்ற சர்வதேச கம்யூனிஸ்ட் இயக்கத்தின் பொதுவான பாதையிலிருந்துதான் இந்தக் கோஷம் எழுந்துள்ளது.
மக்களை விழிப்புறச் செய்து புரட்சிகர சக்திகளை வளர்த்து நடுநிலை சக்திகளை வென்றெடுத்து பிற்போக்கு சக்திளை தனிமைப்படுத்தும் பாதையிலிருந்துதான் இந்தக் கோஷம் பிறந்துள்ளது.
வியட்நாமில் அமெரிக்க ஏகாதிபத்தியத்தின் ஆக்கிரமிப்பிற்கு எதிராக ஒன்றுபட்ட நடவடிக்கையைச் சோவியத் தலைமை மறுக்கிறது.
வியட்நாம் விடுதலை இயக்கம் முன்னேறி அமெரிக்க ஏகாதிபத்தியத்திற்கு எதிராக முற்போக்கு மனிதகுலம் அணி திரளும் மையமாக மாறியபோது திருத்தல்வாத சோவியத் தலைமையே ஏகாதிபத்திய எதிர்ப்பு அலையிலிருந்து தனிமைப்படும் அபாயத்தை தவிர்க்கும் சாகசமாக செயல் ஒற்றுமைக் கோஷத்தை வைக்க முன் வந்தது.
தெளிவாகவும் சுருக்கமாகவும் சொல்வதானால் சீனக் கம்யூனிஸ்ட் கட்சிக்கும்அரசாங்க தலைவர்களுக்கும் சோவியத் தலைவர்கள் விடுத்த அறைகூவல் ஆகும் இது.
தங்களுக்கிடையில் பல தத்துவார்த்த அரசியல் பிரச்சினைகளில் கூர்மையான பிளவு இருந்தாலும் இரு பெரும் சோசலிச நாடுகளான சோவியத் யூனியனும் சீன மக்கள் குடியரசும் வியட்னாமில் அமெரிக்க ஆக்கிரமிப்பிற்கு எதிராக ஒன்றுபட்ட நடவடிக்கைக்கான திட்டத்தை உருவாக்க வேண்டும் என்று அறைகூவல் விடுக்கப்பட்டது.
அ வியட்நாமில் அமெரிக்காவின் ஆக்கிரமிப்பு பற்றி தற்போதும் கடந்த பல வருடங்களாகவும் சோவியத் தலைவர்கள் கடைப்பிடிக்கும் அணுகுமுறை சந்தேகத்திற்கு இடமுள்ளதாக இருக்கிறது.
ஆ வியட்நாம் மக்களின் தேசிய விடுதலைப் புரட்சிக்குத் துரோகம் செய்து அவமானகரமான ஒரு சமாதானத்தை திணிக்க சோவியத் தலைமை சதி செய்கிறது.
ஈ இன்றைய உலக நிலைமையில் அமெரிக்க ஏகாதிபத்தியத்துடன் உறவு அல்லது எதிர்ப்பு என்ற நிலைப்பாட்டை வைத்தே ஒரு அரசியல் சக்தி அமெரிக்க எதிர்ப்பு ஐக்கிய முன்னணியில் சேர்க்கப்பட வேண்டுமா வேண்டாமா என்பதை முடிவு செய்ய வேண்டும்.
எதிரிகளையும் நண்பர்களையும் இடம் மாற்றிவிட்டார்கள் உலக ஆதிக்கத்திற்காக சோவியத் அமெரிக்க ஒத்துழைப்புப் பாதையை வலியுறுத்துகிறார்கள்.
எதிரிகளுடனும் நண்பர்களுடனும் நமது உறவு பற்றிய பிரச்சினையில் அமெரிக்க ஏகாதிபத்தியத்துடன் ஒன்றுபடுவதா அல்லது எதிர்ப்பதா என்பதில் எங்களை ஒன்றுபடுத்தும் விஷயம் ஏதும் இல்லை.
ஒன்றுபட்ட நடவடிக்கை என்ற இந்தப் பிரச்சினையில் சீனக் கம்யூனிஸ்ட் கட்சி எடுத்துள்ள நிலைபாடு சரியா அல்லது தவறா என்பது பற்றிய சர்ச்சை உலக கம்யூனிஸ்ட் இயக்கத்தில் கடுமையாக நடத்தப்பட்டு வருகிறது.
கடந்த பல வருடங்களாக நடைபெற்று வரும் வியட்நாம் புரட்சி யுத்தத்தின் வளர்ச்சிப் போக்குகளைக் கவனமுடன் பரிசீலித்தால் ஓர் உண்மை தெளிவாகும்.
தென்வியட்நாம் தேசிய விடுதலை முன்னணியின் ஐந்து அம்ச திட்டம் ஏற்கப்பட்ட பிறகும் சோவியத் யூனியனுக்கும் வட வியட்நாம் அரசுக்கும் இடையில் அதிக உதவிக்கான ஒப்பந்தம் ஏற்பட்ட பிறகும் ஒருவகையான மதில் மேல் பூனைக் கொள்கை தொடர்ந்தது.
சோவியத் அரசுத் தலைவர்களின் அறிக்கைகளும் அளித்த உதவிகளும் அவர்கள் முன் நடவடிக்கைகளும் அமெரிக்க ஏகாதிபத்தியத்திற்கு கடும் எச்சரிக்கை விடுப்பதாகவோ ஆக்கிரமிப்பு நடவடிக்கைகளை நிறுத்துவதாகவோ இல்லை.
வியட்நாம் ஜனநாயகக் குடியரசுக்கு எதிராக அமெரிக்க ஏகாதிபத்தியம் தொடுத்திருக்கும் இந்த யுத்தத்தின் முழு வளர்ச்சிப் போக்குகளையும் பரிசீலித்தால் கீழ்க்கண்ட முடிவுகளுக்குக் கட்டாயம் வர வேண்டும் சோவியத் அரசு ஸ்தல யுத்தங்கள் உலக யுத்தமாகும் அபாயம் என்ற கோட்பாட்டின் அடிப்படையில் செயல்படுகிறது.
இன்றையக் காலக்கட்டத்தில் வல்லமைமிக்க சக்தியாக வளர்ந்துள்ள உலக சோசலிச முகாமின் உறுப்பினராக இருந்த போதிலும் சிறிய சோசலிச நாடான வடவியட்நாம் தென்வியட்நாமில் உள்ள தேசபக்தப் போராளிகளுடன் இணைந்து நின்று அமெரிக்க ஆக்கிரமிப்பிற்கு எதிராக தனியாகப் போராடி இதுவரை கேட்டிராத தியாகம் புரிந்துள்ளது என்பதுதான் இன்றைய யதார்த்தம்.
அதிக அளவு உதவியையும் தார்மீக ஆதரவையும் சோசலிச முகாமிடமிருந்து பெற்றாலும் ஆக்கிரமிப்பாளனை விரட்டும் அளவு நேரடியான ஒன்றுபட்ட தலையீடு இல்லை.
மாபெரும் சோசலிச நாடுகளான சோவியத் யூனியன் மக்கள் சீனம் ஆகிய இரண்டையும் பிளவுபடுத்தும் தத்துவார்த்த அரசியல் இடைவெளியை கணக்கில் எடுத்துக் கொண்டு வடவியட்நாம் அரசும் ஆளும் தொழிலாளர் கட்சியும் ஒன்றுபட்ட நடவடிக்கை என்ற கோஷம் உடனடி நடைமுறை சாத்தியம் இல்லை என்பதை உணர்ந்து அமெரிக்க ஏகாதிபத்தியத்திற்கு எதிரான தேச விடுதலைப் போரில் அனைத்து உதவிகளையும் சுயேச்சையாகச் செய்யுமாறு சோவியத் யூனியனையும் அனைத்து சோசலிச நாடுகளையும் கேட்டுக் கொண்டுள்ளது.
ஆனால் உலகம் முழுவதும் உள்ள சுதந்திரத்தை நேசிப்பவர்களும் பாட்டாளி வர்க்கப் புரட்சியாளர்களும் இது குறித்து கவலையடைந்துள்ளனர் வியட்நாம் மக்கள் மீதான பாசிச யுத்தத் தாக்குதல் கண்டு கொதிப்படைந்துள்ளனர்.
சோசலிச அரசுகள் குறிப்பாக மக்கள் சீனமும் சோவியத் யூனியனும் ஒன்றுபட்ட நடவடிக்கைகளில் இறங்கி ஆக்கிரமிப்பாளனை விரைவாக விரட்டி வியட்நாமில் அமைதியை நிலைநிறுத்த வேண்டும் என்று விரும்புகின்றனர் நமது கட்சியும் உலகம் முழுவதும் உள்ள மக்களின் இந்த நியாயமான உணர்வைப் பகிர்ந்து கொள்கிறது.
ஏகாதிபத்தியத்திற்கு எதிரான ஒன்றுபட்ட நடவடிக்கைகளில் ஆவலுடன் விரும்பும் அதே நேரத்தில் ஓர் உண்மையை கவனத்தில் கொள்ள வேண்டும்.
சர்வதேசக் கம்யூனிச இயக்கத்தையும் குறிப்பாக சோவியத் சீன உறவுகளையும் பரிசீலிக்கும் எவரும் அத்தகைய குறைந்த பட்ச பரஸ்பர நம்பிக்கை சோவியத் சீன தலைவர்களிடையே இருப்பதாக கற்பனை செய்து பார்க்கவும் முடியாது.
சீன சோவியத் உறவில் கசப்புணர்வை உண்டாக்கிக் கடும் பிளவிற்கு நடத்திச் சென்ற நிகழ்ச்சிகளை நினைவிற்குக் கொண்டு வருவது அவசியமாகிறது.
அணு ஆயுதப் பரவல் தடை ஒப்பந்தத்தில் கையெழுத்திட இருக்கிறார்கள் அமெரிக்க அணு ஆயுத மற்றும் ராக்கெட் அச்சுறுத்தலைச் சமாளிக்கும் விதத்தில் நவீன ராணுவ தொழில் நுட்பம் பெறுவதற்குச் சீனாவிற்கு உதவ சோவியத் தலைவர்கள் மறுத்துவிட்டனர் சீன கம்யூனிஸ்ட்களை போர் வெறியர்கள் என்றும் சோசலிசத்தின் துரோகிகள் என்றும் இழிவுபடுத்தி அவர்களை தனிமைப்படுத்தி நிர்ப்பந்தம் செய்து பணிய வைக்க சர்வதேச அளவில் திட்டமிட்டு பிரச்சாரம் செய்தார்கள்.
இவை அனைத்தையும் அமெரிக்க ஏகாதிபத்தியத்திற்கு எதிராக நாம் ஒன்றுபட்ட நடவடிக்கையில் இறங்கலாம் என்று கோஷம் வைப்பதன் மூலம் ஒரே வரியில் அழித்துவிட முடியாது.
அமெரிக்காவுக்கு எதிரான ஒன்றுபட்ட நடவடிக்கையில் உண்மையில் அக்கறை இருக்குமானால் சோவியத் தலைவர்கள் சீனத் தலைவர்களுடன் நேரடி பேச்சுவார்த்தை நடத்தி ஏற்பட்டுள்ள குழப்பங்களைத் தெளிவு செய்ய வேண்டும் அமெரிக்க ஆக்கிரமிப்பாளர்களுடன் ஒத்துழைத்து உலக சமாதானத்தைப் பாதுகாப்பது என்ற நாசகரமான திட்டத்தைக் கைவிட வேண்டும் நான்கில் ஒரு பங்கு மக்கள் தொகை கொண்ட மக்கள் சீனத்தை ஒதுக்கி விட்டு ஐக்கிய நாடுகள் சபையை நடத்தநினைக்கும் அமெரிக்காவின் முட்டாள்தனமான திட்டத்தை விட மக்கள் சீனம்இல்லாத சோவியத்தின் சமாதானத்திற்கும் சுதந்திரத்திற்கும் சோசலிசத்திற்குமான போராட்டம் அபத்தமானது என்பதை சோவியத் தலைவர்கள் உணர வேண்டும்.
ஒன்றுபட்ட நடவடிக்கைகளுக்கான முன் தயாரிப்புகளைச் செய்யாமல் சோவியத் தலைவர்கள் கோஷத்தை மட்டும் முன் வைப்பது அந்தக் கோஷத்தின் முக்கியத்துவத்தையும் அர்த்தத்தையும் இழக்கச் செய்கிற மற்றவர்களை ஏமாற்றி ஆதாயம் பெறச் செய்கிற முயற்சியாக மாறிவிடும்.
இவையெல்லாம் இருந்தாலும் கூட வடவியட்நாம் சோவியத் யூனியன் சீனா ஆகிய பிரதிநிதிகளின் சந்திப்பிற்கான திட்டத்தை ஏற்று அத்தகைய கூட்டத்தில் கலந்து கொண்டிருந்தால் கூட்டு நடவடிக்கை வியட்நாமிற்கு உதவி போன்ற விஷயங்களில் சோவியத் கருத்துக்களைப் பரிசோதித்து பார்க்கவும் அனைத்து நாடுகளின் மக்களும் அது பற்றி தெளிவு பெறவும் உதவியாக இருக்கும்.
என்றாலும் சோவியத் யூனியன் திருத்தல்வாத தலைவர்களால் தலைமை தாங்கப்படுகிறது என்ற காரணத்தின் அடிப்படையில் சோவியத் மக்கள் சீன கூட்டு நடவடிக்கை என்ற கோஷம் கொள்கை அளவிலேயே தவறு என்ற கருத்தை நமது கட்சி ஏற்க முடியாது.
ஒரு குறிப்பட்ட கட்டத்தில் பகை முரண்பாடு உள்ளிட்ட முரண்பாடுகளைக் கொண்டிருக்கும் பல்வேறு வர்க்கங்களுடனும் கட்சிகளுடனும் இணைந்து பாட்டாளி வர்க்கம் பொது எதிரிக்கு எதிராக நடவடிக்கைகளில் இறங்க வேண்டும் என்பதை முன்னிறுத்தியே ஐக்கிய முன்னணி ஒன்றுபட்ட நடவடிக்கை என்ற கோட்பாடுகள் கம்யூனிஸ்ட்களால் முன் வைக்கப்படுகிறது.
ஐக்கிய முன்னணி கூட்டு நடவடிக்கை என்ற அரசியல் வழிமுறைகளைக் கம்யூனிஸ்ட்கள் பின்பற்றும்போது தலைவர்களுக்கு மட்டுமல்ல அவர்கள் பின்னால் உள்ள மக்களுக்குத்தான் பிரதானமாக வேண்டுகோள் விடுக்க வேண்டும்.
தலைவர்களையும் அவர்களைப் பின்பற்றும் மக்களையும் வேறுபடுத்திப் பார்க்காமல் தலைவர்களின் கருத்துக்களை அவர்களைப் பின்பற்றும் வர்க்கங்கள் மற்றும் மக்களின் கருத்தாகக் கருதுவது தவறு.
எனவே திருத்தல்வாதிகளின் தலைமையில் உள்ள கட்சி என்றும் ஆட்சி என்றும் கூறி அவர்களுடன் கூட்டு நடவடிக்கைகளை நிராகரிப்பது வெறுக்கத்தக்க பொது எதிரியைத் தனிமைப்படுத்தி சாத்தியமான சகல சக்திகளையும் ஒன்றுபடுத்தும் ஒற்றுமை முயற்சியைக் குறுக்கிவிடும்.
இந்த குறிப்பிட்ட விஷயத்தில் அதாவது நவீன திருத்தல்வாதத்தின் ஆதரவாளர்கள் என்று நாமும் கருதக்கூடிய சோவியத் தலைவர்கள் விஷயத்திலும் கூட்டு நடவடிக்கை என்ற பிரச்சினை சோவியத் அரசுடனும் சோவியத் மக்களுடனும் பின்னிப்பிணைந்து உள்ளது.
இத்தகைய ஒன்றுபட்ட நடவடிக்கை திருத்தல்வாதிகளுக்கும் மார்க்சிச லெனினிசவாதிகளுக்கும் இடையிலான ஒற்றுமையாகக் கருதப்படும் என்ற அடிப்படையில் இந்தக் கோஷத்தை அடியோடு நிராகரிப்பது திருத்தல்வாதிகளை தனிமைப்படுத்துவதற்குப் பதில் மக்களையும் அரசையும் திருத்தல்வாதிகளிடம் விட்டு வைக்கவே உதவும்.
சோவியத் சீன அரசுகளுக்கு இடையில் ஒன்றுபட்ட நடவடிக்கைகளை உடனடியாக உருவாக்குவதில் உள்ள பல்வேறு தடைகளை நாம் அறிவோம் சோவியத் தலைவர்கள் ஒன்றுபட்ட நடவடிக்கைகளை உருவாக்க தற்போது மேற்கொண்டுவரும் பாணியிலேயே முயற்சிகளை மேற்கொண்டால் அது நிறைவேறும் என்ற பிரமைகள் நமக்கு இல்லை என்றாலும் ரத்தம் சிந்தும் வியட்நாம் மக்கள் தங்களின் தேச விடுதலைப் போரில் மற்ற சோசலிச அரசுகளுடன் இணைந்து நின்று ஏகாதிபத்திய தலையீட்டை முறியடிக்க இந்த ஒன்றுபட்ட நடவடிக்கை தேவை என்பதை ஏற்று அதற்காக நாமும் பாடுபட வேண்டும்.
சகோதர கம்யூனிஸ்ட் கட்சிகளுக்கு இடையிலான உறவு அதை வழிநடத்தும் மார்க்சிச லெனினிசக் கொள்கை ஆகியவை முக்கிய பிரச்சனையாகும்.
பாட்டாளி வர்க்க சர்வதேசிய அடிப்படையிலும் பரஸ்பர உதவி அடிப்படையிலும் கட்சிக்குக் கட்சி உறவைக் கட்டுவது என்று கொள்கை அளவில் எல்லாம் ஏற்றுக் கொள்வது போல் தோன்றும்.
அதிலும் அரசு அதிகாரத்தில் உள்ள பெரிய கட்சிகள் மீறும் பொழுது மேலும் பாதகமாகவும் கம்யூனிஸ்ட் கட்சிகள் சுயேச்சையானவை சமமானவை என்ற கோட்பாட்டையே கடுமையாக தகர்க்கிறது.
மேலே கூறப்பட்ட முதல் பிரச்சினையோடு தொடர்புடைய இரண்டாவது முக்கிய பிரச்சினை ஒன்று அல்லது மற்ற முதலாளித்துவ அரசுகளுடன் சோசலிச நாடுகளுடன் அரசு கடைப்பிடிக்கும் அயல்துறைக் கொள்கைக்கும் அந்த நாட்டில் உள்ள கம்யூனிஸ்ட் கட்சி கடைப்பிடிக்கும் உள்நாட்டு கொள்கைக்கும் இடையிலான உறவு.
உலகில் உள்ள பல்வேறு கம்யூனிஸ்ட் கட்சிகளின் நோக்கம் ஒன்றாக இருந்தாலும் ஒரே பிரச்சினையில் கூட அனைத்து கட்சிகளும் ஒரே நடைமுறைத் தந்திரத்தை ஒரு குறிப்பிட்ட பிரச்சினையில் கூட கையாள வேண்டும் என்ற அவசியமில்லை என்பது எல்லோரும் ஏற்றுக் கொண்ட மார்க்சிச லெனினிசக் கருத்து.
உலகத் தொழிலாளி வர்க்கத்தின் ஒரு முனைப்பட்ட நடவடிக்கையை முறியடிக்கும் என்றும் இரட்டை வேடம் போடுபவர்களின் தந்திரம் என்றும் குறை கூறியதை லெனின் பரிகசித்தார்.
அவர்களின் பகுதியில் நிலவும் ஸ்தூலமான நிலைமைகளுக்கு ஏற்ப பல்வேறு கட்சிகள் பல்வேறு நடைமுறைத் தந்திரங்களைக் கையாண்ட போதிலும் அவை அனைத்திலும் உள்ளோட்டமாக ஒரே நோக்கம் நிலைத்திருப்பதைச் சுட்டிக் காட்டினார்.
அரசியல் அதிகாரத்தில் உள்ள கட்சிகளும் அதிகாரத்திற்காகப் போராடிக் கொண்டிருக்கும் கட்சிகளும் கடைப்பிடிக்க வேண்டிய நடைமுறைத் தந்திரத்தில் வேறுபாடு என்று வரும் போது இந்தப் பிரச்சினை மேலும் சிக்கலாகி அழுத்தம் பெறுகிறது.
உலகக் கம்யூனிஸ்ட் இயக்கத்தின் உறுப்பாக உள்ள அனைத்து கட்சிகளும் ஏகாதிபத்தியத்திற்கு எதிரான சோசலிசத்திற்கான போராட்டத்தில் ஒருவருக்கு ஒருவர் ஆதரவாக நிற்க வேண்டும் என்று பாட்டாளி வர்க்க சர்வதேசியம் பணிக்கிறது.
மூன்றாவது அகிலத்தின் ஏழாவது காங்கிரஸ் அறிக்கை இது பற்றி சரியாகவே கூறுகிறது நோக்கம் ஒன்றாக உள்ளது என்ற காரணத்தினால் அரசு அதிகாரத்தை சோவியத் யூனியன் கையில் வைத்துள்ள சோவியத் பாட்டாளிகளும் சோவியத் கம்யூனிஸ்ட் கட்சியும் அதிகாரத்திற்குப் போராடிக் கொண்டிருக்கும் மற்ற கம்யூனிஸ்ட் கட்சிகளும் எல்லா ச்சூழ்நிலைகளிலும் எல்லா நடவடிக்கைகளிலும் முற்றிலும் உடன்பட்டதாக இருக்க வேண்டும் என்று பொருள் அல்ல.
அதே நேரத்தில் தங்கள் நாட்டின் பூர்ஷ்வா அரசிற்குப் பின்னால் அணிவகுத்தும் ஏதாவதொரு சோசலிச நாட்டிற்கு எதிராகவும் நிற்கும் விதத்தில் தொழிலாளி வர்க்க சர்வ தேசியத்தை கைவிட்டு தேசிய வெறிப் பார்வையுடன் இந்தக் கோட்பாட்டை மாற்றும் சந்தர்ப்பவாத வர்க்க சமரச போக்கிற்கு எதிராக எச்சரிக்கையுடனும் இருக்க வேண்டும்.
சோசலிச நாட்டின் ஆளும் கம்யூனிஸ்ட் கட்சியின் வெளிநாட்டுக் கொள்கையின் தேவைக்கேற்ப அதிகாரத்தில் இல்லாத கம்யூனிஸ்ட் கட்சியின் உள்நாட்டு வர்க்கக் கொள்கையை உட்படுத்தும் இந்த போக்கு அடிக்கடி தலை தூக்குகிறது.
இந்த இரண்டு விதமான கடுமையான தவறுகளையும் களையாவிட்டால் மார்க்சிச லெனினிச அடிப்படையில் பாட்டாளி வர்க்க சர்வ தேசியத்தின் அடிப்படையில் கம்யூனிஸ்ட் கட்சிகளுக்கிடையில் நிரந்தரமான உண்மையான சகோதர உறவு ஒற்றுமை சாத்தியமல்ல.
ஒரு தொழிலாளி வர்க்கக் கட்சியானது மார்க்சிச லெனினிசம் பாட்டாளி வர்க்க சர்வதேசியம் ஆகியவற்றில் உறுதியாக நின்றால் தான் அதனுடைய புரட்சிகர பாத்திரத்தை அது நிறைவேற்ற முடியும்.
சீனக் கம்யூனிஸ்ட் கட்சி குறிப்பிட்டது போல ஒரு கட்சி தனது மூளையைப் பயன்படுத்தித் தானே சிந்தித்து தனது நாட்டில் இருக்கும் பல்வேறு வர்க்கங்களின் போக்குகளை ஆழ்ந்து ஆராய்ந்து அது பற்றிய அறிவை வளர்த்து உலகம் முழுதுக்கும் பொருந்தும் மார்க்சிச லெனினிசத்தைத் தனது நாட்டின் ஸ்தூலமான நிலைக்கு எப்படிப் பொருத்த வேண்டும் என்பதை அறிந்ததாக இருக்க வேண்டும்.
அது மற்றவர்கள் சொல்வதை திருப்பிச் சொல்வதாகவும் எந்தவிதப் பரிசீலனையும் இன்றி மற்றவர்களின் அனுபவத்தை அப்படியே காப்பி அடிப்பதாகவும் வெளிநாட்டில் இருக்கும் சிலரின் தாளத்திற்கு ஏற்ப அங்கும் இங்கும் ஆடும் கட்சியாகவும் திருத்தல்வாத வறட்டுவாத மற்றும் மார்க்சிச லெனினிசம் அல்லாத எதுவுமாக மாறக் கூடாது.
சர்வதேசக் கம்யூனிஸ்ட் இயக்கத்தின் சில உறுப்புக் கட்சிகள் மேலே சொன்ன கடமைகளை நிறைவேற்ற இயலாத அளவு பலவீனமாக வளர்ச்சி அடையாத கட்சிகளாக இருந்தால் தங்களின் சொந்த அனுபவத்தின் மூலமும் தவறுகளிலிருந்து படிப்பினை ஏற்பதன் மூலமும் மட்டுமே பிரதானமாக இந்தப் பலவீனத்தை களைய முடியும்.
முதலில் இந்தக் கட்சிகள் பெய்ஜிங் அல்லது மாஸ்கோவினால் வழிநடத்தப்படுகிறார்கள் என்ற பிற்போக்கான அவதூறுகளுக்கு உட்படுத்தப்படும்.
இரண்டாவது இப்படித் திணிக்கப்படும் அரசியல் நடைமுறைத் தந்திரம் அந்தக் குறிப்பிட்ட நாட்டில் நிலவும் ஸ்தூலமான வர்க்க உறவுகளைப் பரிசீலித்து கவனமாக ஆய்வு செய்த அடிப்படையில் அமையாததால் இத்தகைய முயற்சிகள் பெரும்பாலும் தீங்காகவே முடியும்.
ஒரு கட்சியும் அதன் அரசியல் பாதையும் முற்றிலும் தவறாகச் செல்லும்போது சகோதர விமர்சனங்கள் நிராகரிக்கப்படும் போது வெளிப்படையாக விமர்சனம் செய்வதைத் தவிர வேறு மாற்றுவழிகள் இல்லாத போது சில அசாதாரண சூழ்நிலையில் இப்படிப்பட்ட தலையீடு அனுமதிக்கப்படலாம்.
மார்க்சிஸத்திற்கு தங்களின் ஆக்கப்பூர்வ பங்களிப்பு என்ற பெயரிலோ அல்லது தங்களுக்கும் உலகத்தில் உள்ள அனைத்துக் கட்சிகளுக்கும் சேர்த்து தாங்கள் மட்டுமே சிந்திக்க முடியும் என்ற தவறான பார்வையாலோ கம்யூனிஸ்ட் கட்சிகளுக்கு இடையிலான உறவை வழிநடத்திச் செல்லும் பாட்டாளிவர்க்க சர்வதேசிய கோட்பாட்டை சில பெரிய கட்சிகள் மீறுகின்றன என்பதை நமது கட்சி மிக்க வருத்தத்துடன் குறிப்பிடுகிறது.
அது இருபதாவது காங்கிரசிற்குப் பிறகு தன்னுடைய கோட்பாடுதான் உலக கம்யூனிஸ்ட் இயக்கம் முழுவதற்குமான திட்டம் என்று வலியுறுத்த ஆரம்பித்துத் தனது வலிமையின் மூலம் மற்ற கம்யூனிஸ்ட் கட்சிகள் மீது திணித்து வருகிறது.
சோவியத் கம்யூனிஸ்ட் கட்சியின் இந்த தவறான போக்கைச் சுட்டிக்காட்டி நவீன திருத்தல்வாதத்தை எதிர்த்த போராட்டத்தில் விழுப்புண் ஏற்ற மற்றொரு பெரிய கட்சியான சீனக் கம்யூனிஸ்ட் கட்சியும் சில சமயங்களில் இந்தக் கோட்பாட்டைப் புறக்கணிப்பதை காணலாம்.
நமது கட்சி உலகில் உள்ள அனைத்துக் கட்சிகளின் வெற்றி தோல்விகளிலிருந்து கற்றுக் கொள்ளும் அதே வேளையில் இத்தகைய வெளித் தலையீடுகளிலிருந்து தன்னைப் பாதுகாத்துத் தன்னுடைய சுயேச்சைத்தன்மையையும் சுயேச்சையான அரசியல் வழியையும் காத்துக்கொள்ளும்.
இந்த வலுவான கோட்பாட்டிலிருந்து விலகிச் சென்றால் நமது கட்சியின் ஒற்றுமைக்கும் வளர்ச்சிக்கும் முன்னேற்றத்திற்கும் பெரும் தீங்காகவே முடியும்.
இன்றைய நிலையில் சர்வதேச கம்யூனிஸ்ட் இயக்கத்திற்கு பெரும் அபாயமாக நீடிக்கும் நவீன திருத்தல்வாதம் பற்றிய இந்த தஸ்தாவேஜை முடிப்பதற்கு முன்னால் பாட்டாளி வர்க்கப் புரட்சி இயக்கத்தோடு தொடர்புடைய சில பிரச்சினைகளில் சில கட்சிகளிடத்தில் அதிதீவிர வறட்டுவாதப் போக்குகள் இருக்கின்றன என்ற உண்மையை உணராமல் இருக்க முடியாது.
நமது கட்சியையும் உலகக் கம்யூனிஸ்ட் இயக்கத்தையும் எதிர்நோக்கி இருக்கும் பெரும் அபாயமான நவீன திருத்தல்வாதத்திற்கு எதிராகப் போராடும் போதே இடது சந்தர்ப்பவாத வறட்டுவாத தவறுகளில் விழுந்து விடாமல் எச்சரிக்கையாக இருக்க வேண்டும்.
நமது கட்சி திருத்தல்வாதிகளிடமிருந்து முற்றிலும் விடுவித்துக் கொண்டாலும் திருத்தல்வாதத்தின் அனைத்தையும் நாம் களைந்துவிட்டோம் என்று கூற முடியாது.
கடந்த பத்தாண்டுகளுக்கும் மேலாக கொள்கை நடைமுறை இரண்டிலும் திருத்தல்வாதம் மேலாதிக்கம் செலுத்திய கட்சி நடவடிக்கைகள் இன்னமும் நமது கட்சியிலும் நீடிக்கிறது.
ஏழாவது கட்சி காங்கிரசில் நாம் நிறைவேற்றிய கட்சித் திட்டத்தில் நமது யுத்த தந்திரம் நடைமுறைத் தந்திரம் ஆகியவற்றில் நாம் உருவாக்கிய புதிய சூழ்நிலையும் கட்சியின் கடமைகளும் விவசாய அரங்கில் நமது கடமைகள் தொழிற்சங்க அரங்கில் நமது கடமைகள் ஆகிய அனைத்திலும் நாம் திருத்தல்வாதத்தைக் கைவிட்டுவிட்டோம் என்பது உண்மைதான்.
ஆனால் நடைமுறையில் இந்த தஸ்தாவேஜுகளை அமுல்படுத்தும் போது வர்க்கப் போராட்டப் போக்கிலும் தேர்தல் பிரமைகளிலும் கட்சி ஸ்தாபன நடவடிக்கைகளில் அந்நியப் போக்குகள் திருத்தல்வாதப் போக்குகள் மீண்டும் மீண்டும் வெளிப்படுவதைப் பார்க்கிறோம்.
மற்ற தத்துவார்த்தப் பிரச்சினைகளில் நவீன திருத்தல் வாதத்துடன் முற்றிலும் கணக்குத் தீர்த்துக் கொள்ளும் தற்போதைய முயற்சியை பயன்படுத்திக் கொண்டு அன்றாட சிந்தனைகளையும் நடவடிக்கைகளையும் முழுமையான தொழிலாளிவர்க்கக் கண்ணோட்ட அடிப்படையில் புனரமைத்துக் கொள்ள வேண்டும்.
எல்லாவிதமான சீர்திருத்தவாத திருத்தல்வாத வெளிப்பாடுகளையும் கண்டுபிடித்து அகற்றும் போதே கட்சிக்குள் இந்தப் போராட்டம் இன்றும் முடிவடையாமல்தான் உள்ளது.
சில மாநிலங்களில் கூட்டு மந்திரிசபை நடத்துவதிலும் ஐக்கிய முன்னணித் தந்திரத்தைக் கடைப்பிடிப்பதிலும் சீர்திருத்தவாதத் தவறுகள் ஏற்பட வாய்ப்பு உள்ளது என்பதை குறைத்து மதிப்பிடாத அதே நேரத்தில் கட்சியின் சில வட்டாரங்களில் குறுகிய வறட்டுவாத அதிதீவிர போக்குகள் வெளிப்படுவதை நிராகரிக்கவோ எளிதாக எடுத்துக் கொள்ளவோ முடியாது.
கட்சித் திட்டத்திற்குச் சவால் விடும் வடிவத்திலும் கட்சியின் அரசியல் தந்திரோபாய நடைமுறைகளை எதிர்ப்பதிலும் சிறுபிள்ளைத்தனமான அதிதீவிர வடிவ போராட்ட வடிவங்களை முன் வைப்பதிலும் இறுதியாக கட்சி ஒழுக்கம் கட்சியின் ஜனநாயக மத்தியத்துவம் ஆகியவற்றை வெளிப்படையாக மீறுவதிலும் இவை வெளிப்படுகின்றன.
வறட்டுவாதத்தின் ஆதரவாளர்கள் கட்சியின் தத்துவார்த்த அரசியல் வழியை நவீன திருத்தல் வாதம் என்றும் டாங்கேயிஸ்டுகளின் பழைய திருத்தல் வாதத்திற்கு மற்றொரு மாற்று என்றும் அவதூறு பொழிகிறார்கள்.
சந்தேகத்திற்குரிய வகையில் தூண்டிவிடக்கூடிய உளவாளிகளுடன் இணைந்து நின்று அவர்கள் கட்சிக்கு எதிராகப் போர்க்கொடி உயர்த்தி உள்ளனர்.
இந்தப் போக்குகளை இரக்கமற்ற முறையில் அம்பலப்படுத்துவதும் கடுமையாகப் போராடுவதும் கட்சியின் திட்டத்தையும் அரசியல் நிலை மற்றும் ஸ்தாபனத்தையும் பாதுகாப்பதும் உணர்வுமிக்க ஒவ்வொரு கம்யூனிஸ்ட்டின் முழுக் கட்சியின் அடிப்படைக் கடமையாகும்.